Bratislava

Bratislava — Slovakiya Respublikasınıń paytaxtı, Avstriya hám Vengriya shegarasına jaqın jaylasqan. Mámlekettiń iri ekonomikalıq hám mádeniy orayı. Xalqı sanı 452 mıń adam (1997). B. 10-a. baslarında Ullı Moraviya knyazlıǵındaǵı qala spatında tilge alınadı. Bul knyazlıqdı vengerler jáksan etkenen soń (907), B. Pojon atı menen Vengriyaǵa qosıldı. Worta asirlerde bolsa nemisler qolına ótip, Presburg dep atalǵan. 1536-jılda gabsburglardıń Vengriyadaǵı orayına aylandı. 1541—1784-jıllarda B. Vengriya patshallıǵı paytaxtı. XVIII ásir aqırınan Slovakiya milliy azatlıq háreketleri orayı bolǵan. 1918-jılda Chexoslovakiya dúzilgennen soń, Slovakiya Respublikasınıń, 1992-jıldan ǵárezsiz Slovakiya Respublikası paytaxtı.

Bratislava transport jolları túyini. Dunay boyındaǵı iri portlardan biri. Mashinasazlıq hám stanoksazlıq, elektrotexnika, aǵashsazlıq, toqımashılıq, azıq-awqat, poligrafiya, qurılıs materialları hám basqa sanaat túrleri rawajlanǵan. Ximiya hám neft ximiyası sanaatınıń orayı. Slovakiya FA (1953), Slovakiya muzeyi, universitet, politexnika inistitutı, ekonomika, teatr inistitutları bar. Arxitekturalıq esteliklerden gotika usılındaǵı sobor (1221), Mixaylov dárwazası (XIV—XVIII ásirler) hám b. saqlanǵan.

 Ádebiyatlar 
 ÓzME. Birinshi tom. Tashkent, 2000-jıl
 Большое Собетская енциклопедия

Kategoriya:Paytaxtlar
Kategoriya:Slovakiya